B4-0392, 0398, 0399, 0401, 0402, 0410 και 0425/95

Ψήφισμα σχετικά με την κατάσταση στο Μπουρούντι

Το Ευρωπαϊκό Κοινοβούλιο,

- έχοντας υπόψη την ανακοίνωση του Συμβουλίου της 28ης Φεβρουαρίου 1995 σχετικά με την κατάσταση στο Μπουρούντι ((Βλ. ΣΠ της συνεδρίασςη της ημερομηνίας αυτής, Μέρος Ι, σημείο 10.)),

- έχοντας υπόψη την έκθεση της Συνέλευσης Ίσης Εκπροσώπησης ΑΚΕ-ΕΕ σχετικά με την αποστολή στο Μπουρούντι, το Ζαΐρ και τη Ρουάντα,

- υπενθυμίζοντας τα προηγούμενα ψηφίσματά του για το Μπουρούντι,

Α. ανησυχώντας για την παρατεινόμενη αναταραχή στο Μπουρούντι και τη δραματική κατάσταση που επικρατεί σε ορισμένες περιοχές της χώρας,

Β. εκφράζοντας τη βαθειά του ανησυχία για τη συνεχή υποβάθμιση των συνθηκών ασφαλείας, που χαρακτηρίζονται από το μεγαλύτερο αριθμό σε όλη τη χώρα των τρομοκρατικών πράξεων, των δολοφονιών, των σφαγών και της καταστροφής των υλικών αγαθών,

Γ. αναγνωρίζοντας τη δημοκρατική νομιμότητα των πολιτικών θεσμών και διαδικασιών της χώρας που έχουν καθορισθεί με βάση τη «συμφωνία κυβέρνησης», στην οποία μετέχουν δώδεκα από τα δεκατρία κυριότερα πολιτικά κόμματα του Μπουρούντι,

Δ. εκτιμώντας ότι μετά την παραίτηση του πρωθυπουργού Anatole Kanyenkkiko, ο οποίος προέρχεται από την αντιπολίτευση αλλά δεν χαίρει πλέον της εμπιστοσύνης της, και μετά την αντικατάστασή του από τον κ. Antoine Nduwayo, οι πολιτικές και εθνοτικές εντάσεις έχουν επιδεινωθεί,

Ε. εκφράζοντας τη βαθειά του ανησυχία για τη δολοφονία του Υπουργού Ενέργειας και Μεταλλείων κ. Ernest Kabushemege, η οποία εντάσσεται σε μια νέα κλιμάκωση της βίας με στόχο την αποσταθεροποίηση,

ΣΤ. καταθορυβημένο από το μεγάλο αριθμό εκτοπισθέντων και διασκορπισθέντων στο εσωτερικό της χώρας ατόμων, που αναγκάστηκαν να εγκαταλείψουν τις εστίες τους εξ αιτίας των συγκρούσεων, ιδίως μετά την απόπειρα πραξικοπήματος του Οκτωβρίου 1993, και λαμβάνοντας υπόψη τον ισχυρό αποσταθεροποιητικό αντίκτυπο που έχει η γενοκτονία στη Ρουάντα καθώς και η παρουσία στο Μπουρούντι δεκάδων χιλιάδων προσφύγων από τη Ρουάντα,

Ζ. έχοντας υπόψη την απειλή που συνιστούν οι στρατιώτες του πρώην κυβερνητικού στρατού της Ρουάντα, ο οποίος εξακολουθεί να δρα στις παραμεθόριες περιοχές γύρω από το Μπουρούντι και έχει προμηθεύσει όπλα και πολεμοφόδια στις εξτρεμιστικές δυνάμεις που δρουν στο εσωτερικό του Μπουρούντι,

Η. έχοντας υπόψη τη σημαντική συνεισφορά της Ευρωπαϊκής Ένωσης στον τομέα της ανθρωπιστικής βοήθειας, εκφράζοντας όμως τη λύπη του για το γεγονός ότι η διεθνής κοινότητα -και ειδικότερα η Ευρωπαϊκή Ένωση- περιορίστηκε στο να υποδείξει την εφαρμογή προληπτικών μέτρων προκειμένου να αποφευχθεί μια νέα εσωτερική σύγκρουση στο Μπουρούντι,

1. σημειώνει την προαναφερθείσα ανακοίνωση του Συμβουλίου προς το Κοινοβούλιο της 28ης Φεβρουαρίου 1995 και ζητεί επιμόνως από το Συμβούλιο να συνεχίσει ενεργότερα τις προσπάθειές του ώστε να προωθηθεί η στήριξη των δημοκρατικών θεσμών στο Μπουρούντι και η εθνική συμφιλίωση[semigr ]

2. επαναβεβαιώνει την υποστήριξή του στους νόμιμους θεσμούς και στις δημοκρατικές δυνάμεις οι οποίες, παρά τις προκλήσεις στις οποίες προβαίνουν οι εξτρεμιστές, συνεχίζουν τις προσπάθειες εθνικής συμφιλίωσης και οικονομικής ανασυγκρότησης της χώρας[semigr ]

3. ζητεί από το Συμβούλιο να θέσει σε εφαρμογή επείγον σχέδιο δράσης για την απομόνωση των εξτρεμιστών Τούτσι και Χούτου, προκειμένου να εδραιώσει τους δημοκρατικούς θεσμούς και να καταστήσει δυνατή τη λειτουργία της δικαιοσύνης, και καλεί την Ευρωπαϊκή Ένωση να παράσχει στον τομέα αυτό τεχνική συνδρομή, σε περιπτώσεις που της ζητηθεί από τις αρχές του Μπουρούντι[semigr ]

4. καλεί το Συμβούλιο Ασφαλείας των Ηνωμένων Εθνών να δώσει συνέχεια στο αίτημα της κυβέρνησης του Μπουρούντι να ορίσει επειγόντως μία διεθνή δικαστική εξεταστική επιτροπή, προκειμένου να βοηθήσει τη χώρα να εντοπίσει και να διώξει δικαστικώς τους δράστες της απόπειρας πραξικοπήματος του Οκτωβρίου 1993 και των βιαιοπραγιών που ακολούθησαν[semigr ]

5. καλεί την Επιτροπή να επιταχύνει την εκταμίευση των πόρων προς εκτέλεση των προγραμμάτων επαναπατρισμού και επανένταξης των εκτοπισθέντων, υπό την προϋπόθεση ότι θα υπάρχουν οι κατάλληλες πολιτικές συνθήκες για τον επαναπατρισμό τους και εγγυήσεις για την ασφάλειά τους[semigr ]

6. καταδικάζει τις προκλητικές πράξεις βίας εκ μέρους των εξτρεμιστικών ομάδων - που η ταυτότητα των αρχηγών τους έχει συχνά εξακριβωθεί - και καλεί τη διεθνή κοινότητα να αρνηθεί τη χορήγηση βίζας στα άτομα που είναι γνωστό ότι συνδέονται με εξτρεμιστικές δραστηριότητες[semigr ]

7. καλεί την κυβέρνηση και τις στρατιωτικές αρχές του Μπουρούντι να προχωρήσουν στο πλαίσιο μιας εθνικής προσπάθειας, στην αναδιάρθρωση των στρατιωτικών δυνάμεων για να αυξηθεί ο βαθμός ανταπόκρισης της στρατιωτικής διοίκησης στις εντολές της πολιτικής εξουσίας, καθώς και στις πιέσεις που συνεπάγεται η εξτρεμιστική τρομοκρατική δραστηριότητα στο εσωτερικό της χώρας, συμπεριλαμβανομένου του λαθρεμπορίου όπλων[semigr ]

8. επιβεβαιώνει την απόλυτη εμπιστοσύνη του στο έργο του αντιπροσώπου του Γενικού Γραμματέα των Ηνωμένων Εθνών και εξακολουθεί να υποστηρίζει πλήρως τις προσπάθειες της αποστολής παρατηρητών του Οργανισμού Αφρικανικής Ενότητας στο Μπουρούντι, που αγωνίζεται για να αποτραπεί η σύρραξη, και ζητεί από το Συμβούλιο να συμμετάσχει στη δημιουργία ραδιοφωνικού σταθμού του ΟΗΕ[semigr ]

9. επαναλαμβάνει το αίτημά του προς τα κράτη μέλη της Ευρωπαϊκής Ένωσης που εκπροσωπούνται στο Συμβούλιο Ασφαλείας του ΟΗΕ, να ζητήσουν από αυτό να επιληφθεί της ανάγκης διεθνούς εμπάργκο επί των εξαγωγών όπλων και πυρομαχικών προς το Μπουρούντι και τη Ρουάντα, επίσης δε τα κράτη μέλη να σταματήσουν τις εξαγωγές όπλων και πυρομαχικών προς τις δύο αυτές χώρες[semigr ]

10. συγχαίρει τη Διεθνή Επιτροπή του Ερυθρού Σταυρού για τις προσπάθειές της, από κοινού με άλλες ΜΚΟ, με στόχο την εφαρμογή τοπικών προγραμμάτων για την αποτροπή της σύρραξης[semigr ]

11. αναθέτει στον Πρόεδρό του να διαβιβάσει το παρόν ψήφισμα στο Συμβούλιο, την Επιτροπή, τον Γενικό Γραμματέα των Ηνωμένων Εθνών, τον Γενικό Γραμματέα του Οργανισμού Αφρικανικής Ενότητας, τον Πρόεδρο της Δημοκρατίας του Μπουρούντι και την Επιτροπή του Διεθνούς Ερυθρού Σταυρού.